stanford-oval/wikipedia huggingface dataset:
3. marraskuuta
Kuolleita

361 – Constantius II, Rooman keisari (s. 317)
641 – Omar ibn al-Khattab, islamin toinen kalifi (s. 581)
1793 – Olympe de Gouges, ranskalainen näytelmäkirjailija (s. 1748)
1914 – Georg Trakl, itävaltalainen runoilija (s. 1887)
1926 – Annie Oakley, yhdysvaltalainen tarkka-ampuja ja Villin lännen hahmo (k. 1860)
1936 – Dezső Kosztolányi, unkarilainen kirjailija, toimittaja ja kääntäjä. (s. 1885)
1944 – Ivan Belov, neuvostoliittolainen kapteeni (s. 1906)
1949 – Solomon R. Guggenheim, yhdysvaltalainen liikemies ja taiteenkeräilijä (s. 1861)
1952 – Hanna Granfelt, suomalainen oopperalaulaja (s. 1884)
1954 – Henri Matisse, ranskalainen taidemaalari (s. 1869)
1957 – Wilhelm Reich, itävaltalainen psykologi (s 1897)
1960 – Harold Spencer Jones, englantilainen tähtitieteilijä ja Astronomer Royal (s. 1890)
1970 – Pietari II, Jugoslavian kuningas (s. 1923)
1972 – Helle Kannila, suomalainen kirjastoneuvos (kirjastolaitoksen perustaja) (s. 1896)
1980 – Hans Ruin, suomenruotsalainen kirjailija (s. 1891)
1988 – Harold Brownlow Martin, australialainen lentäjä ja Kuninkaallisten ilmavoimien kenraali (s. 1918)
1990 – Mary Martin, yhdysvaltalainen näyttelijä (s. 1913)
1993 – Léon Theremin, venäläinen keksijä (elektronimusiikki-instrumentti theremin) (s. 1896)
1995 – Ismo Junni, suomalainen sarjamurhaaja (s. 1943)
1996 – Jean-Bédel Bokassa, Keski-Afrikan tasavallan presidentti, diktaattori ja keisari (s. 1921)
1998 – Robert Kahn ("Bob Kane"), yhdysvaltalainen sarjakuvapiirtäjä (Batmanin luoja) (s. 1915)
2009 – Jyrki Kovaleff, suomalainen näyttelijä (s. 1954)
2010 – Viktor Tšernomyrdin, venäläinen poliitikko, pääministeri 1992–1998 (s. 1938)
2016 – Clive Derby-Lewis, murhasta tuomittu eteläafrikkalainen poliitikko (s. 1936)
2016 – Börje Lampenius, suomalainen teatteriohjaaja, näyttelijä ja laulaja (s. 1921)
2016 – Kay Starr, yhdysvaltalainen jazz- ja poplaulaja (s. 1922)
2017 – Abdur Rahman Biswas, Bangladeshin presidentti 1991–1996 (s. 1926)
2017 – Henrik Gestrin, suomalainen yritysjohtaja ja varatuomari (s. 1923)
2018 – Sondra Locke, yhdysvaltalainen näyttelijä (s. 1944)
2021 – Kirsti Paakkanen, suomalainen toimitusjohtaja ja yrittäjäneuvos (Marimekko) (s. 1929)
2022 – Seppo Laurell, suomaalainen merikapteeni, tietokirjailija ja majakkahistorioitsija (s. 1937)
2024 – Quincy Jones, yhdysvaltalainen trumpetisti, musiikki-, televisio- ja elokuvatuottaja ja lauluntekijä (s. 1933)
Juhlapäiviä

Dominica: Itsenäisyyspäivä (1978).
Japani: Bunka no hi (kulttuurin päivä vuodesta 1946, aiemmin keisarin syntymäpäivä).
Panama: Itsenäisyyspäivä (1903).
Mikronesian liittovaltio: Itsenäisyyspäivä (1986).
Suomi ja Ruotsi: Pyhäinpäivä päivän osuessa lauantaille.
| 0 | 1 | 2 |
| --- | --- | --- |
|  |   Lyhyt tiivistelmä päivästä 3. marraskuuta: |  |
:   New Yorkin One World Trade Center 1534 – Englannin parlamentti hyväksyi ensimmäisen suprematialain, joka teki Henrik VIII:stä anglikaanisen kirkon päämiehen.  1560 – Italialainen taidemaalari Annibale Carracci syntyi.  1838 – The Times of India, maailman laajalevikkisin englanninkielinen päivittäin ilmestyvä broadsheet-kokoinen sanomalehti, perustettiin nimellä The Bombay Times and Journal of Commerce.  1957 – Neuvostoliittolainen Laika-koira lensi ensimmäisenä elollisena olentona kiertoradalla Sputnik 2:ssa.  1974 – Toimittaja ja juontaja Ella Kanninen syntyi.  2014 – One World Trade Center avattiin.  
Katso myös: kalenteri ~ 2. marraskuuta, 4. marraskuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Narbuvollin kirkko

| Narbuvollin kirkko Narbuvoll kirke |
| --- | --- |

Sijainti:  Os, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1862
Suunnittelija:  Christian H. Grosch
Materiaali:  kivi
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Narbuvollin kirkko (norj. Narbuvoll kirke) on Osin kunnassa Innlandetin läänissä Norjassa sijaitseva kivinen pitkäkirkko vuodelta 1862.
Kuvia

Alttari
Aiheesta muualla

Kuvia tai muita tiedostoja aiheesta Narbuvollin kirkko Wikimedia Commonsissa
Frognerin kirkko (Oslo)

| Frognerin kirkko Frogner kirke |
| --- | --- |
 Kirkko vuonna 2009.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1907
Suunnittelija:  Ivar Næss
Materiaali:  tiili
Istumapaikkoja:  830
Lisää rakennusartikkeleitaArkkitehtuurin teemasivulla
Frognerin kirkko (norj. Frogner kirke) on Oslon kunnassa Norjassa sijaitseva tiilinen pitkäkirkko vuodelta 1907.
Kuvia

Kirkko vuonna 1908, ennen kuin sen viereen rakennettiin taloja.
Aiheesta muualla

Kuvia tai muita tiedostoja aiheesta Frognerin kirkko (Oslo) Wikimedia Commonsissa
Hällekis

| Hällekis |
| --- | --- |

 Hällekis
 Koordinaatit: 58°37′45″N, 13°26′17″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Götene
Väkiluku (2021):  644
Hällekis on taajama Götenen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 644 asukasta vuonna 2021.
Aiheesta muualla

Kuvia tai muita tiedostoja aiheesta Hällekis Wikimedia Commonsissa
Biscaynen kansallispuisto

| --- | --- |
Sijainti:  Florida, Yhdysvallat
Lähin kaupunki:  Miami, Florida
Pinta-ala:  700 km²
| --- | --- |
Nimi alkuperäiskielellä:  Biscayne National Park 
Tyyppi:  Yhdysvaltain kansallispuisto, kansallispuisto 
Perustettu:  28. kesäkuuta 1980
Kävijämäärä:  539–307 (2003)
Hallinto:  National Park Service
muokkaa - muokkaa wikitekstiä - muokkaa Wikidataa
Biscaynen kansallispuisto (engl. Biscayne National Park) on Yhdysvaltojen Floridan Biscayne Bayssä sijaitseva kansallispuisto. Siitä tuli kansallinen monumentti vuonna 1968, ja kansallispuisto siitä tehtiin 28. kesäkuuta vuonna 1980.
Puiston muodostaa subtrooppisten saarten etelä-pohjoissuuntainen jono. Sen 700 km² laajuisesta alueesta pääosa on vesialuetta. Sen rannoilla kasvaa paljon mangrovea. Turisteja puistoon houkuttavat lahden koralliriutat.
Puistoa hallinnoi Yhdysvaltain National Park Service.
Kuvia

Kansallispuiston rajat lisättynä satelliittikuvaan.
Yöllinen Biscayne.
Aiheesta muualla

Kuvia tai muita tiedostoja aiheesta Biscaynen kansallispuisto Wikimedia Commonsissa
Viralliset sivut
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
IVC Evidensia

| IVC Evidensia |
| --- | --- |
 Evidensian eläinsairaala Tukholman Kungens Kurvassa.
Perustettu:  2011
Kotipaikka:  Bristol, Britannia
Toiminta-alue:  Eurooppa
Toimiala:  eläinlääketiede
Henkilöstö:  22 000
Omistaja:  Nestlé, EQT
Kotisivu:  ivcevidensia.com
Infobox OKVirheellinen NIMI-arvo: 
IVC Evidensia on Britanniassa pääkonttoriaan pitävä, alun perin ruotsalaislähtöinen eläinlääkäriasemien ketju, johon kuuluu noin 1 700 toimipistettä 12 Euroopan maassa. Euroopan suurimmaksi alallaan kasvaneen IVC Evidensian omistajiin kuuluvat muun muassa sveitsiläinen elintarvikejätti Nestlé ja ruotsalainen pääomasijoitusyhtiö EQT, ja vuonna 2021 kerrottiin yrityksen suunnittelevan listautumista Lontoon pörssiin.
Evidensia on suuryritys, jolla on yli 2 200 yksikköä 19 maassa ja 28 000 työntekijää.
Evidensia sai alkunsa vuonna 2012, kun neljä ruotsalaista eläinsairaalaa ja -klinikkaa yhdistyivät. Muutaman vuoden kuluttua Evidensia Djursjukvård yhdistyi brittiläisen Independent Vetcare -yhtiön kanssa ja syntyi nykyinen IVC Evidensia. Se toimii Ruotsissa, Norjassa, Tanskassa, Suomessa, Ranskassa, Saksassa, Alankomaissa, Belgiassa, Sveitsissä, Britanniassa, Irlannissa ja Espanjassa.
Suomessa

Suomen Evidensia on osa kansainvälistä IVC Evidensiaa.
Suomen Evidensia-ketju kasvoi merkittävästi vuonna 2015, jolloin Intera Partnersin yhteen kokoama 37 toimipisteen ja 450 työntekijän Animagi-ketju liittyi 18 toimipisteen ja 270 työntekijän Univetiin, joka jo oli Evidensian omistuksessa. Evidensia keskittyy Suomessa pieneläimiin, minkä johdosta se vuonna 2018 myi hevosklinikkansa Hyvinkäältä, Laukaasta ja Kuopiosta. Suomessa Evidensia-ketju oli alan suurin jo ennen kuin se elokuussa 2021 kertoi ostavansa suurimman kilpailijansa Omaeläinklinikka-ketjun, jonka on tarkoitus jatkaa omalla nimellään. Kaupan toteuduttua Evidensialla on Suomessa yhteensä noin 1 400 työntekijää, joista tuhatkunta työskentelee Evidensian 37 toimipisteessä ja noin 400 Omaeläinklinikan 13 toimipisteessä.
Suomessa > Omaeläinklinikka

Omaeläinklinikka-ketju sai alkunsa vuonna 2014 Suomen Pieneläinklinikat- ja Tuhatjalka-ketjujen yhdistyessä. Siihen kuului muun muassa vuonna 1974 perustettu Suomen ensimmäinen yksityinen pieneläinklinikka Mevet, joka toimi alun perin Helsingin Munkkivuoressa ja on sijainnut vuodesta 2011 Pitäjänmäessä. Omaeläinklinikan eläinlääkäriasemia on Helsingin lisäksi 10 muussa suomalaiskaupungissa.
Omaeläinklinikka Holding Oy:n liikevaihto vuonna 2020 oli 18,5 miljoonaa euroa ja henkilöstömäärä 315.
Suomessa > Monopoliasema

Omaeläinklinikan oston jälkeen Evidensian liikevaihto nousi noin 90 miljoonaan euroon. Vuonna 2023 Evidensialla on Suomessa lähes 50 eläinlääkäriasemaa 31 eri paikkakunnalla ja se työllistää 1 600 henkilöä. Suomen 13:sta päivystävästä pieneläinsairaalasta 11 on Evidensian omistuksessa. Syksyllä 2024 julkaistun selvityksen mukaan eläinlääkäripalvelujen hinnat ovat nousseet keskittymisen johdosta. Evidensia nosti hintojaan 28 prosenttia vuosina 2021–2024. [Kilpailu- ja kuluttajavirasto]]n (KKV) mukaan korotusta oli luokkaa 15 prosenttia toimialan keskimääräistä hintojen nousutasoa enemmän. Muun muassa eläinlääkäri- ja -hoitajakäyntien hinta kallistui reippaasti.
Lähes monopoliaseman saanutta Evidensiaa on kritisoitu toimenpidehintojen rajuista korotuksista ja työntekijöiden työehtojen heikennyksistä. Kilpailu- ja kuluttajavirasto ei  ole voinut puuttua eläinlääkärimarkkinoiden keskittymiseen, sillä Evidensian yrityskaupoissa eivät ole täyttyneet kilpailulain ehdot, joiden mukaan molempien kaupan osapuolten Suomesta kertyneen liikevaihdon tulee ylittää 20 miljoonaa euroa, ennen kuin kauppaa voidaan tutkia.
Asiakasmäärien vähennyttyä Evidensia ilmoitti maaliskuussa 2024 irtisanovansa Suomessa 18 henkilöä.
Suomessa > Voiton tekeminen lääkkeillä

Yleisradion MOT-toimitus paljasti 2024, miten Evidensia kiertää eläinlääkkeitä koskevaa sääntelyä ja tekee miljoonien eurojen voittoja lääkekaupalla. Suomessa eläinlääkäri saa periä käyttämistään ja luovuttamistaan lääkkeistä korkeintaan sen verran, mitä eläinlääkäri on itse maksanut lääkkeistä ja niiden kuljetuksesta. MOT paljasti, että Evidensian konserniin on perustettu lääketukkuna toimiva pöytälaatikkoyritys. E-lääketukku Oy:llä ei ollut kaupparekisterin mukaan yhtään työntekijää, ja Fimean tarkastuksen mukaan sen toimitilaksi merkitty paikka oli tosiasiassa asianajoliikkeen kassakaappi. Lääketukku ostaa lääkkeet niiden valmistajilta, ja myy ne voitolla saman konsernin eläinlääkäriasemille, jotka myyvät lääkkeet kuluttajille omaan hankintahintaansa.
Suomessa > Kilpailijoita

Evidensian kanssa Suomessa kilpaileva ketju Vireä Group on itsenäisesti toimivien eläinklinikoiden yhteisö, jonka suurin omistaja on tanskalais-ruotsalainen pääomasijoittaja Axcel. Siihen kuuluivat vuonna 2024 vantaalainen eläinsairaala Aisti, Oulun eläinklinikka, Hakametsän Eläinlääkäripalvelu Tampereella ja kymmenkunta muuta suomalaista eläinklinikkaa tai -sairaalaa.
Aiheesta muualla

Evidensia Suomessa, verkkosivusto
Reaalipreesens

Reaalipreesens (lat. praesentia realis) on käsite, jolla ilmaistaan kristinuskon ajatusta, että Kristuksen ruumis ja veri substansseina eli olemuksina ovat ovat konkreettisesti läsnä ehtoollisella tarjottavissa viinissä ja leivässä (Matt. 26:26). Jos reaalipreesens kiistetään, sen tilalla voidaan esittää ajatus hengellisestä tai vertauskuvallisesta läsnäolosta. Reaalipreesensiä kutsutaan myös konsubstantiaatioksi.
Lappu reaalipreesensistä Helsingin Mikael Agricolan kirkossa.
Käsitteen historia

Termi on ilmeisesti alun perin peräisin Johannes Duns Scotuksen kirjoituksista. Sitä käytettiin myös uskonpuhdistuksen ajan kiistelyssä, joka koski  Kristuksen ruumiin ja veren läsnäoloa ehtoollisaineissa. Sveitsiläiset reformaattorit Ulrich Zwingli ja Johannes Oecolampadius vastustivat luterilaista substantiaalista näkemystä ehtoollisessa läsnäolevasta Kristuksesta, jonka he näkivät paluuna "katoliseen harhaan".
Termi kuului myös Jean Calvinin käsitteistöön, mutta toisin kuin luterilaiset hän käytti sitä ilmaisemaan, että Kristuksen läsnäolo on todellinen, eikä harhaa, mutta se ei kuitenkaan ole hänen ruumiinsa ja verensä läsnäoloa, kuten luterilainen osapuoli katsoi tai niiden uhraamista, kuten katolinen osapuoli opetti.
Ehtoolliskäsitysten erilaisuus voi johtua niiden erilaisista opeista Jumalan pelastustyöstä. Kalvinismissa ajatellaan yleensä, että Jumala vanhurskauttaa toiset ja paaduttaa toiset ns. kaksinkertaisen predestinaation perusteella, kun taas luterilaisten Tunnustuskirjoissa ehtoollisen, kasteen ja evankeliumin saarnan opetetaan olevan välineitä, joiden kautta Jumala vanhurskauttaa. Kalvinilaisessa käsityksessä Kristuksen ruumiin ja veren läsnäolo ehtoollisessa on tarpeeton, koska Jumala antaa armonsa Pyhän Henkensä välityksellä, ei leivän ja viinin. Luterilaisuudessa reaalipreesens ehtoollisessa on ehdoton, koska lupaus syntien anteeksiantamisesta ehtoollisella katsotaan varmaksi ja todelliseksi, juuri siinä tapahtuvaksi. Asetussanat katsotaan näin merkitseviksi, kun taas kalvinistit selittävät asiaa eri raamatunkohdilla, kuten Johanneksen evankeliumin 6. luvun jakeella 63: "Henki on se, joka eläväksi tekee; ei liha mitään hyödytä."
Luterilaisuudessa reaalipreesens tarkoittaa ruumiin ja veren todellista läsnäoloa  leivässä ja viinissä. Katolisessa ja ortodoksisessa ehtoollisopissa Jeesuksen ruumiin ja veren erityinen läsnäolo esitetään vastakohdaksi vertauskuvallisuudelle, mutta nämä kirkot opettavat kuitenkin eri tavoin tämän läsnäolon tavasta (konsubstantiaatio ja transsubstantiaatio).
Agidel

| Agidel (Агиде́ль) Ағиҙел, Aghidhel; Ağidel |
| --- | --- |
 vaakuna
 Baškortostan Venäjällä, alla kaupungin sijainti tasavallassa
 Agidel
 Koordinaatit: 55°54′N, 53°56′E 
Valtio:   Venäjä
Tasavalta:   Baškortostan
ISO 3166-2 -tunnus:  RU-BA
Väkiluku (2010):  16 370
Aikavyöhyke:  UTC+5 (MSK+2)
 
 http://adm-agidel.info/ 
Infobox OKVirheellinen NIMI-arvo: 
Agidel (ven. Агиде́ль, Agidel, baškiiriksi Ағиҙел, Aghidhel, tat. Ağidel) on kaupunki Baškortostanin luoteisosassa Tatarstanin rajan tuntumassa, Ala-Kaman tekojärven rannalla. Agidelissa oli 16 370 asukasta (2010).
Agidelin asutus perustettiin vuonna 1980 suunnitteilla olleen Baškortostanin ydinvoimalan tarpeita silmällä pitäen. Voimalan rakennustyöt aloitettiin 1983. Kaupunki Agidelista tuli vuonna 1991. Neuvostoliiton romahtamisen jälkeen ydinvoimalan rakennustyöt kuitenkin keskeytettiin vuonna 1993.
Kaupungin nimi tulee sen läpi kulkevan Belaja-joen paikallisesta nimestä (baškiiriksi Ағиҙел, Aghidhel), joka tarkoittaa "valkoista Volgaa" (Belaja tarkoittaa puolestaan pelkkää valkoista).
Ágios Antónios (Epeiros)

| --- | --- |
Sijainti:  38°59′59″N, 20°55′50″E, Árta Árta, Epeiros Kreikka
Saariryhmä:  Korakonísia
Vesialue:  Amvrakikóslahti
Merialue:  Joonianmeri, Välimeri
Pinta-ala:  0,003 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Antónios (kreik. Άγιος Αντώνιος) on pieni Kreikan saari, joka kuuluu Korakonísian saariryhmään ja sijaitsee Amvrakikóslahdessa. Se on saariryhmän pohjoisin saari. Saaren pinta-ala on noin 0,003 neliökilometriä ja se on asumaton. Hallinnollisesti Ágios Antónios kuuluu Ártan kuntaan, Ártan alueyksikköön ja Epeiroksen alueeseen.
Agía Marína (Sými)

| --- | --- |
Sijainti:  36°37′28″N, 27°52′22″E, Sými Ródos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,015 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Agía Marína (kreik. Αγία Μαρίνα) on pieni Kreikan saari, joka kuuluu Dodekanesian saariryhmään ja sijaitsee Sýmin saaren itärannikon edustalla. Saaren pinta-ala on noin 0,015 neliökilometriä ja se on asumaton. Hallinnollisesti Agía Marína kuuluu Sýmin kuntaan, Ródoksen alueyksikköön ja Etelä-Egean saarten alueeseen.
Saari on saanut nimensä siellä olevasta Pyhälle Marinalle eli Margareetalle (Agía Marína) omistetusta kirkosta ja luostarista. Sýmin pääsaaren puolella Agía Marínan saaren kohdalla sijaitsee Agía Marínan ranta.
Ágios Andréas (Zákynthos)

| --- | --- |
Muut nimet:  Ágios Geórgios (Άγιος Γεώργιος)
Sijainti:  37°53′42″N, 20°38′27″E, Zákynthos Zákynthos, Jooniansaaret Kreikka
Saariryhmä:  Jooniansaaret
Merialue:  Joonianmeri, Välimeri
Pinta-ala:  0,02 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Andréas (kreik. Άγιος Ανδρέας) eli Ágios Geórgios (Άγιος Γεώργιος) on pieni Kreikan saari, joka kuuluu Jooniansaarten saariryhmään ja sijaitsee Zákynthoksen saaren luoteisrannikon edustalla. Saaren pinta-ala on noin 0,02 neliökilometriä ja se on asumaton (vuonna 2011). Hallinnollisesti Ágios Andréas kuuluu Zákynthoksen kuntaan, Zákynthoksen alueyksikköön ja Jooniansaarten alueeseen.
Saari on saanut nimensä Pyhästä Andreaasta (Ágios Andréas) ja toisen nimensä Pyhästä Georgioksesta (Ágios Geórgios). Ensin mainittu nimi on peräisin saaressa olleesta Pyhälle Andreaalle omistetusta linnoitetusta luostarista, joka rakennettiin vuonna 1595, mutta siirrettiin jo 1600-luvulla Zákynthoksen pääsaaren puolelle merirosvojen hyökkäysten vuoksi. Uusi luostari tuhoutui vuoden 1953 maanjäristyksessä. Luostarista on jäljellä raunioita sekä saaressa että sen uudessa sijaintipaikassa.
Agis II

Agis II (m.kreik. Ἆγις, kuoli noin 401 eaa.) oli antiikin aikainen Spartan kuningas. Hän oli Arkhidamos II:n vanhin poika ja Agesilaoksen velipuoli. Agis seurasi isäänsä kuninkaana noin vuoden 427 eaa. paikkeilla ja johti spartalaisten sotatoimia Attikassa peloponnesolaissodan aikana. Ateena ja Sparta solmivat Nikiaan rauhan vuonna 421 eaa. Tämän jälkeen Ateena liittoutui Argoksen kaupunkivaltion kanssa. Agis löi Ateenan ja Argoksen joukot Mantineian taistelussa vuonna 418 eaa. Agis johti Ateenan vastaista taistelua aina kaupungin antautumiseen asti vuonna 404 eaa.
Peloponnesolaissodan jälkeen Agis sairastui matkalla kotiin Delfoin oraakkelin luota. Hän kuoli Spartassa ehkä vuonna 401 eaa.
Agiksen sisar oli Kyniska, joka on ensimmäinen Olympian kisojen voittajaksi merkitty nainen.
Agha

Agha Mohamad Khan
Agha (tai Aga) (nyky-turkiksi: Ağa, persiaksi: آقا ) tulee turkin sanasta Agha, 'iso veli', 'johtaja', 'hallitsija'. Sanaa käytetään muun muassa virkamiehen tai sotilaan arvonimenä tai arvonimen osana. Nimi on myös arvonimi ja sukunimi Pakistanissa ja Afganistanissa. Persian kielessä sana tarkoittaa 'herra'. Nykyään Turkissa aghaa käytetään maanomistajista .
Osmanien valtakunnassa agha jäi yleensä arvon ansainneen henkilön nimen kiinteäksi osaksi. Agha oli mm. janitsaarien ylipäällikön virkanimi. Ei ole olemassa tarkkaa tietoa siitä, miten ja milloin aghaa ruvettiin käyttämään nykyisen tavan mukaan Turkissa maanomistajista, mutta taustalla on henkilön tärkeyttä korostava sana ayan. Tapa oli kuitenkin jo käytössä Osmanien valtakunnan loppuaikoina.
Aiheesta muualla

Kuvia tai muita tiedostoja aiheesta Agha Wikimedia Commonsissa
Agrai

| Agrai> Ἄγραι.Sijainti |
| --- | --- |
 Agrai
Koordinaatit:  37°57′55″N, 23°44′35″E
Valtio:  Kreikka
Paikkakunta:  Ateena, Attika
Historia
Tyyppi:  kaupunginosa
Kulttuuri:  antiikki
Alue:  Attika
Kaupunki:  Ateena
Infobox OKNimi-testi OK: 
Agrai (m.kreik. Ἄγραι) eli Agra (Ἄγρα) (lat. Agrae/Agra) oli antiikin Ateenan kaupunginosa, joka sijaitsi kaupungin kaakkoisosassa Ilissos-joen eteläpuolella. Se ei ollut oma demos, vaan sijaitsi joko Alemman tai Ylemmän Agrylen demoksen alueella tai käsitti ne kummatkin.
Agrain nimi viittaa sen sijaintiin ”pelloilla” (ἀγρός, agros) tai maaseudulla varsinaisen kaupungin ulkopuolella. Agraissa sijaitsivat muun muassa Panateenalainen stadion ja Artemis Agroteran temppeli. Osa alueesta oli puolestaan pyhitetty Demeterille, sillä Pieniä Eleusiin mysteereitä tiedetään vietetyn osittain Agraissa. Siksi ne tunnettiin nimellä ta en Agrais (τὰ ἐν Ἄγραις). Agraissa vietettiin myös Zeus Meilikhiokselle omistettua Diasia-juhlaa sekä kunnioitettiin Eileithyiaa.
Julius Aghahowa

| Mitalit | Mitalit | Mitalit |  |
| --- | --- | --- | --- |
|  Julius Aghahowa |  Julius Aghahowa |  Julius Aghahowa |  |
Maa:   Nigeria
Miesten jalkapallo
| AM-kilpailut  | AM-kilpailut  | AM-kilpailut  |  |
|  Hopeaa | Ghana ja Nigeria 2000 | Jalkapallo |  |
|  Pronssia | Mali 2002 | Jalkapallo |  |
|  Pronssia | Tunisia 2004 | Jalkapallo |  |
|  Pronssia | Egypti 2006 | Jalkapallo |  |
Julius Aghahowa (s. 12. helmikuuta, 1982 Benin City, Nigeria) on nigerialainen jalkapalloilijahyökkääjä, joka pelasi seuratasolla muun muassa Ukrainassa, Englannissa ja Turkissa.
Aghahowa siirtyi kaudeksi 2009–2010 takaisin FK Šah’tar Donetskiin pelattuaan välillä Englannissa Wiganissa ja Turkissa Kayserisporissa. Aikaisemmin hän oli edustanut FK Šah’tar Donetskia kaudesta 2000–2001 kauteen 2006–2007.
Maajoukkueura

Aghahowa on pelannut 32 ottelua Nigerian maajoukkueessa ja tehnyt niissä 14 maalia, mukaan lukien Nigerian ainoan maalin vuoden 2002 MM-kisoissa. Hän oli Nigerian paras maalintekijä Afrikan-mestaruuskilpailuissa 2002. Hän pelasi myös vuoden 2000 olympialaisissa.
Juliuksen veli, Christopher James muutti Englantiin ennen Juliusta ja asui Milton Keynesissä. Hän on myöhemmin muuttanut Hartlepooliin.